Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: [1975. évi II. törvénynek az 1991. évi II. törvény 3. §-ával
Paragraph Index: 1681

6. Egy indítványozó álláspontja szerint a vitatott szabály sérti az Alkotmány 70/I. §-ában szabályozott arányos közteherviselés kötelezettségét. Ugyanis azok a nyugdíjasok, akiknél a nyugdíj megállapítására vonatkozó szabályok szerint nem a teljes járulékalapot képező jövedelmet, hanem annak csak a degressziós kulcsnak megfelelő százalékát vették figyelembe a társadalombiztosítási nyugdíj megállapításánál, a megsemmisíteni kért jogszabályhely által többszörösen járulnak hozzá a közterhekhez. Az Alkotmány 70/I. §-a kimondja, hogy minden állampolgár köteles jövedelmi és vagyoni viszonyainak megfelelően a közterhekhez hozzájárulni. A kifogásolt nyugdíjemelési szabály az állampolgároknak a közterhek körébe tartozó hozzájárulási kötelezettségeit nem érinti, ezért az Alkotmánybíróság megállapította, hogy a Tny. 62. § (2) bekezdésében foglalt szabály és az Alkotmány e rendelkezése között tartalmi összefüggés nem állapítható meg.

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes